CELEX: 62022TN0080
Language: fi
Date: 2022-02-14 00:00:00
Title: Asia T-80/22: Kanne 14.2.2022 – OF v. komissio

28.3.2022   
            
            
               FI
            
            
               Euroopan unionin virallinen lehti
            
            
               C 138/32
            
         
      Kanne 14.2.2022 – OF v. komissio
      (Asia T-80/22)
      (2022/C 138/37)
      Oikeudenkäyntikieli: ranska
      
         Asianosaiset
      
      
         Kantaja: OF (edustaja: asianajaja N. Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ensisijaisesti
                  
                              —
                           
                           
                              kumoamaan henkilökohtaisten etuuksien hallinto- ja maksutoimiston (PMO.1) 13.4.2021 tekemän päätöksen, jolla evätään perhelisien maksamisen pidentäminen sillä perusteella, että puolison lasten kuluja on otettu maksettaviksi
                           
                        
                              —
                           
                           
                              kumoamaan PMO.1:n 10.5.2021 tekemän päätöksen, joka koskee 85 artiklan soveltamista ja joka on annettu 13.4.2021 tehdyn päätöksen mukaisesti
                           
                        
                              —
                           
                           
                              kumoamaan tarvittaessa päätöksen, jolla on hylätty 12.11.2021 päivätty valitus
                           
                        
            
                  —
               
               
                  toissijaisesti
                  
                              —
                           
                           
                              velvoittamaan vastaajan maksamaan korvauksen hallinnon tekemän hallinnollisen virheen takia aiheutuneesta henkisestä ja aineellisesta vahingosta, jonka suuruudeksi arvioidaan 56 504,61 euroa
                           
                        
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Vaatimuksensa, joka koskee 13.4.2021 tehdyn päätöksen, jolla evätään perhelisien maksamisen pidentäminen sillä perusteella, että puolison lasten kuluja on otettu maksettaviksi, kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu oikeudelliseen virheeseen ja tosiseikkoja koskevaan virheeseen, virheellisiin ja ristiriitaisiin perusteluihin, todistustaakan koventamiseen, asiaan liittyvien erityisten olosuhteiden huomioon ottamatta jättämiseen ja huolenpidon käsitteen loukkaamiseen.
               
            
                  2)
               
               
                  Toinen kanneperuste, joka perustuu ennakoitavuuden periaatteen, oikeusvarmuuden periaatteen ja Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) ajallisen soveltamisen yhdenmukaisuuden periaatteiden loukkaamiseen.
               
            
                  3)
               
               
                  Kolmas kanneperuste, joka perustuu hyvän hallinnon periaatteen loukkaamiseen, positiiviseen syrjintään, lailliseksi vahvistetun todistuksen lainvastaiseen hylkäämiseen, huolenpitovelvollisuuden täyttämättä jättämiseen ja sellaisen oikeuden rikkomiseen, jonka mukaan jokaisella on oikeus tulla kuulluksi ennen hänen etuihinsa ja tilanteeseensa vaikuttavan päätöksen tekemistä.
               
            
                  4)
               
               
                  Neljäs kanneperuste, joka perustuu kantajan tilannetta ja puolison lasten kulujen maksettaviksi ottamiseen liittyviä realiteetteja koskevaan ilmeiseen arviointivirheeseen.
               
            Vaatimuksensa, joka koskee 10.5.2021 tehdyn PMO.1:n sellaisen päätöksen kumoamista, joka koskee 85 artiklan soveltamista ja joka on tehty 13.4.2021 tehdyn päätöksen mukaisesti, tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu kuulluksi tulemista koskevan oikeuden loukkaamiseen.
               
            
                  2)
               
               
                  Toinen kanneperuste, joka perustuu henkilöstösääntöjen 85 artiklan rikkomiseen ja sellaisten edellytysten noudattamatta jättämiseen, jotka koskevat perusteettoman edun palautuksen täytäntöönpanoa.